|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2021 nr |
|  |  |

**Kasutusloa andmine (Kreenholmi tn 50)**

**1. ASJAOLUD JA MENETLUSE KÄIK**

12.05.2021 ehitisregistri keskkonda laekus läbivaatamiseks Kreenholmi tn 50 (katastritunnus 51105:003:0203) kinnistul asuvas kaubandushoones (ehitisregistri kood 120552310) ümberplaneeritud siseruumidele kasutusloa taotlus nr 2111371/11548. Taotlusele on lisatud ehitusprojekt „654NEP\_PP\_Kreenhoolmi50“, projekteerija Narva Ehitusprojekt OÜ, ning vajalik teostusdokumentatsioon.

Ehitusprojektiga oli ettenähtud teostada Narva linnas, aadressil Kreenholmi tn 50 kaubandushoones (ehr kood 120552310) siseruumide ümberplaneerimine.

Teostatud ehitustööd täies mahus vastavad 23.12.2020 antud ehitusloale nr 2012271/44057 ja ehitusloa menetluse raames kooskõlastatud ehitusprojektile.

13.05.2021 ehitisregistri keskkonnas, koduleht [www.ehr.ee](http://www.ehr.ee), on genereeritud kasutusloa eelnõu nr 2112371/09010, menetluse nr 259148 ning eelnõu suunatud kooskõlastamiseks Päästeameti Ida päästekeskusele ja Narva Linnavalitsuse Arhitektuuri- ja Linnaplaneerimise Ameti spetsialistidele.

Ehitusettevõtja, omanikujärelevalve, vastutavad spetsialistid hindasid Kreenholmi tn 50 kaubandushoones teostatud ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks. 17.09.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taas esitatud ning 30.09.2021 kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt rekonstrueeritud kaubandushoonele aadressiga Kreenholmi tn 50 kasutusloa andmisest keeldumise põhjused puuduvad ning võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

Väljastada Kreenholmi tn 50 kinnistul rekonstrueeritud kaubandushoonele kasutusluba.

**4. RAKENDUSSÄTTED**

* 1. Korraldus jõustub seadusega sätestatud korras.
  2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets Üllar Kaljuste

Linnapea Linnasekretär